stanford-oval/wikipedia huggingface dataset:
רב חנניה
הערות שוליים

↑  כלומר, שוויתרו על כבודם ותפקידם בעולם הזה וזכו בכך בחיי העולם הבא. שאר האנשים הם- יהונתן, אלעזר בן עזריה וזקני בני בתירה.
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
רב חנא בר חנילאי

| --- | --- |
 מקום מגורים:  עיר הסמוכה לסורא
 רבותיו:  רב הונא
 בני דורו:  רב חסדא, עולא
 
רב חנא בר חנילאי היה אמורא בבלי בן הדור השני והשלישי (המאות ה-3 וה-4 לספירה). תלמיד מובהק של רב הונא.
מקום מגוריו אינו מופיע בספרות חז"ל, אך מדברי התלמוד עולה כי עירו הייתה פרבר הסמוך לסורא, עירו של רבו רב הונא, והיא הייתה תחת אחריותו ההלכתית של רב הונא, שהיה רבה של סורא. לדעת הרב אהרן הימן מקום מגוריו היה מתא מחסיא, שנחרב בימיו ונבנה שוב בהמשך ימי האמוראים. מהתלמוד עולה שהיה אדם חשוב ומכובד, והוא אף מכונה 'אדם גדול' כלומר תלמיד חכם, הטרוד בשמועתו (כלומר, שראשו תפוס בלימודיו), אך לא מופיע כל דבר הלכה או אגדה ממנו. עם זאת, בתלמוד מופיעה קושיה שהקשה, וכן שאלה הלכתית ששאל את רבו רב הונא. בדברי ריא"ז הוא מתואר כצדיק "שהיה גומל חסדים ביותר".
אזכורו הבולט והמפורסם, הוא אודות מעשי הצדקה המיוחדים שלו, ועל ביתו שנחרב. בתלמוד בבלי מסופר על עולא ורב חסדא שהלכו יחד בדרך, ועברו על יד תל חרבות שהיה לפני כן ביתו של רב חנא בר חנילאי. לנוכח המראה נאנח רב חסדא. עולא, שהיה אמורא ארץ-ישראלי ונחותי, לא ידע את הרקע ושאל את רב חסדא על סיבת אנחתו. רב חסדא הסביר לו את סיבת האנחה, תוך פירוט תיאור מעשי הצדקה של רב חנא בר חנילאי בביתו:
אמר לו (רב חסדא לעולא): איך לא איאנח? (והרי) בית שהיו בו 60 אופות ביום, ו-60 אופות בלילה, והיו אופות לכל מי שצריך; ולא הוציא (רב חנא בר חנילאי) את היד מהכיס שלו, משום שסבר שמא יבוא עני בן טובים ועד שיושיט ידו לכיס יתבייש (העני). ועוד, היו פתוחות לו (לבית זה) ארבע דלתות לארבע רוחות העולם; וכל מי שהיה נכנס רעב, היה יוצא כאשר הוא שבע; והיו זורקים לו חיטים ושעורים בשנות בצורת מבחוץ, כדי שכל מי שמתבייש לקחת ביום יבוא וייקח בלילה. כעת שנפל (הבית והוא כעת) תל חרבות, וכי לא איאנח?
המקור בארמית
אמר לו: היכי לא אתנח? ביתא דהוו בה שיתין אפייתא ביממא ושיתין אפייתא בליליא, ואפיין לכל מאן דצריך; ולא שקל ידא מן כיסא, דסבר: דילמא אתי עני בר טובים, ואדמטו ליה לכיסא קא מכסיף. ותו, הוו פתיחין ליה ארבע בבי לארבע רוחתא דעלמא, וכל דהוה עייל כפין נפיק כי שבע. והוו שדו ליה חטי ושערי בשני בצורת אבראי, דכל מאן דכסיפא מילתא למשקל ביממא אתי ושקיל בליליא. השתא נפל בתלא, ולא אתנח?
במגבית צדקה שערך רב הונא, מופיעה השתתפותו באופן ייחודי מבין כל בני מקומו.
רפטורקס

| רפטורקס |
| --- | --- |
  למעלה, איור של רפטורקס למטה, השוואה לאדם
תקופה
קרטיקון עליון 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טירנוזאוריים
סוג:: רפטורקס
מינים
 Raptorex kriegsteini
שם מדעי
 Raptorex ‏2009

שלדים של רפטורקס מול פסיטקוזאורוס
רפטורקס (שם מדעי: Raptorex; מילולית: "שודד עריץ") הוא סוג דינוזאור ממשפחת הטירנוזאוריים שחי במונגוליה ובצפון סין לפני 70 מיליון שנה. שמו נובע עקב דמיונו לולוצירפטור או לדרומזאור דומה, אך בעל מאפיינים של טירנוזאור. מקור סיומת שם המין הוא בניצול השואה רומן קרייגשטיין, שבנו, ד"ר הנרי קרייגשטיין, אספן מאובנים שקנה את מאובן היצור בטוקיו ותרם אותו לאוניברסיטת שיקגו.
התגלתה דגימה יחידה של הרפטורקס שכנראה הייתה של צעיר שמת בשנתו השלישית. הוא הגיע לאורך 2.5 מטר ושקל 65 קילוגרם. למרות גודלו הקטן הוא דומה למינים ממשפחת הטירנוזאוריים בראשו העבה ולסתותיו הקשות, זרועותיו הזעירות בעלות שתי האצבעות ורגליו השריריות הבנויות לריצה מהירה. כמה חוקרים סברו שמדובר היה בפרט של טרבוזאורוס קטן והסוג הוא כנראה טקסון מוטל בספק.
ככל הנראה יצור זה היה מהמוקדמים שבטירנוזאורוסים האמיתיים והיה קרוב לדמויי-טירנוזאורים כמו הדריפטוזאורוס והאאוטירנוס.
הערות שוליים

↑  Tiny T. rex fossil discovery startles scientists - CNN.com, edition.cnn.com
רפטוזאורוס

| רפטוזאורוס |
| --- | --- |
  שחזור של רפטוזאורוס והשוואה לאדם
תקופה
קרטיקון עליון 70–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
על־משפחה:: טיטאנוזאוריה
משפחה:: סלטזאוריים
סוג:: רפטוזאורוס
מין:: Rapetosaurus krausei
שם מדעי
 Rapetosaurus

שלד של רפטוזאורוס
רפטוזאורוס (שם מדעי: Rapetosaurus) הוא דינוזאור צמחוני גדול מקבוצת הטיטאנוזאוריה, ממשפחת הסלטזאוריים שחי בקרטיקון העליון כ-66–70 מיליון שנה לפני זמננו. מאובניו של דינוזאור זה התגלו במדגסקר. דינוזאור זה קרוי על שם האל המלגשי "רפטו" (Rapeto).
דינוזאור זה היה זאורופוד טיפוסי עם צוואר ארוך, זנב דק שהצליף באוויר, ראש צר ונחיריים בקדמת הגולגולת. בפיו היו מקובעים שיניים רבות דמויי עפרונות, באמצעותן תלש עלים וצמחייה. במראהו הוא הזכיר את בני משפחת הדיפלודוקיים. אורכו הגיע ל-15 מטרים (49 רגל) ומשקלו ל-12 טון מטרי. אך למרות גודלו הוא היה קטן בהרבה מקרוביו באותה תקופה כמו האלמוזאורוס שחי באמריקה בסוף הקרטיקון והפרליטיטאן שחי באפריקה באמצע הקרטיקון.
מאובניו התגלו ב-2001, והרפטוזאורוס היה מהטיטאנוזאורים הראשונים שנמצאו עם שלד כמעט שלם, כולל גולגולת. המאובנים נמצאו ליד העיר המלגשית מאהאז'אנגה, באתר של אבן חול.
הדינוזאור הגדול חי לצד יצורים נוספים ייחודיים למדגסקר ביניהם הטורף הקניבלי מג'ונגזאורוס, שכנראה ניזון ממנו או לפחות מנבלותיו, המסיאקזאורוס, שהיה בעל שיני מסרק הפעורות החוצה מפיו, הרהונאביס והוורונה, ומגוון יצורים שעברו ענקיות איים כמו קרפדת בילזבופו או היונק הקדום Vintana.
בתרבות

נבלה של דינוזאור זה נראית בסדרה הכוכב דינוזאור.
הרפטוזאורוס מופיע גם בסדרה מהפכת הדינוזאורים בה פרט אחד נטרף על ידי מג'ונגזאורוס כשפרט נוסף מוחץ קרפדת בילזבופו.
קסטרוקאודה

| קסטרוקאודה |
| --- | --- |
 שחזור אומנותי של היצור.
תקופה
יורה עליון, 154 מיליון שנה לפני זמננו PreЄ Є O S D C P T J K Pg N      
מיון מדעי
ממלכה:: בעלי חיים
מערכה:: מיתרניים
קבוצה:: דמויי יונקים
על־מחלקה:: בעלי ארבע רגליים
מחלקה:: סינאפסידה
סדרה:: Docodonta
משפחה:: Docodontidae
סוג:: קסטרוקאודה
שם מדעי
 Castorocauda

קסטרוקאודה (שם מדעי: Castorocauda) הוא בעל חיים סינאפסידי דמוי ברווזן אשר חי בתקופת היורה לפני כ-154 מיליון שנים. החוקרים חלוקים אם יש לשייכו לזוחלים או ליונקים.
גילוי

מאובן קסטרוקאודה התגלה במונגוליה הפנימית, בשכבות דָאוחוּגוֹאוּ (Daohugou Beds), ששאלת תארוכן שנויה במחלוקת בקרב הגאולוגים עקב חוסר אחידותה: יש המתארכים אותן לתור היורה העליון ואחרים לקרטיקון התחתון. במאובנים משכבות דָאוחוּגוֹאוּ התגלה עולם חי עשיר, שכלל דינוזאורים ממינים שונים, כולל הדינוזאור המנוצה הזעיר אפידקסיפטריקס, פטרוזאורים, יונקים קדומים  סלמנדרות וחרקים. התגלו שם גם מאובני עצים וצמחים מחטניים, ציקסיים ושרכים. ממצאים אלו מראים כי האזור התאפיין בבית גידול של חופי אגמים והיה מיוער ברובו.
כמו רבים ממאובני דאוחוגואו, מאובן קסטרוקאודה השתמר להפליא ומראה בבירור עור מכוסה בפרווה וזנב שטוח מכוסה קשקשים בדומה לזנב הברווזן או הבונה. זהו המאובן הקדום ביותר שהתגלה בו נראים רישומים של שיער על הגוף.
נראה שלפחות בחלק מן המינים בתור היורה כבר התקיימו תכונות אופייניות ליונקים כמו מערכת הנקה, שיער ומנגנוני שמירה וייצור חום גוף (הומיאותרמיות ואנדותרמיות). מערכות כאלו אינן משאירות סימנים במאובנים, אך ניתן להסיק את קיומן מתוך הגנום של הברווזן שפוענח לאחרונה. באמצעות שיטות שעון מולקולרי חישבו שהאב הקדמון המשותף לברווזן ולשאר היונקים חי לפני 166 מיליון שנה, כלומר בתור היורה. מכיוון שמערכת הנקה, שיער ומנגנוני חום גוף כבר קיימים בברווזן (אם כי חלקן בתצורה יותר פרימיטיביות מאשר ביונקי שליה ויונקי כיס) סביר שהן התקיימו אף באותו אב קדמון. באותו אופן ניתן להסיק שבדומה לברווזן, אותו אב קדמון מתור היורה עדיין התרבה באמצעות הטלת ביצים.
בתרבות

יצור זה הופיע בסדרה מהפכת הדינוזאורים.
הערות שוליים

↑  Qiang Ji et al (2006) "A Swimming Mammaliaform from the Middle Jurassic and Ecomorphological Diversification of Early Mammals"
Science. Vol. 311 (5764 ), pp. 1123-1127. DOI: 10.1126/science.1123026
רפש ורוד

בשר בקר טחון
רפש ורוד (אנגלית: Pink Slime) הוא כינוי לחומר גלם בתעשיית הבשר המכונה בז'רגון המקצועי בקר דל-שומן במרקם עדין (אנגלית: LFTB - lean finely textured beef) או נתחי בקר דלי-שומן ללא עצם.
הרפש הוורוד מיוצר בארצות הברית מנתחי בקר לבשר שאינם ראויים למאכל אדם כשלעצמם בשל רמות גבוהות של חיידקים שהם מכילים. בהליך ההכנה של הרפש הוורוד, מחממים את הנתחים לטמפרטורה גבוהה ומפרידים מהם את השומן באמצעות צנטריפוגה ותהליכי הקפאה מהירה. לאחר מכן, נדחס הבשר דרך צינורות דקים, בהם הוא מושרה בתערובת של גז אמוניה ומים או חומצת לימון במטרה להשמיד חיידקים כגון סלמונלה ואי קולי.
בשנת 2001, אישרה מחלקת החקלאות של ארצות הברית (ה-USDA) את המוצר לצריכה מוגבלת על ידי בני-אדם ומאז הוא משמש כתוסף מזון לבשר בקר מעובד. הרגולטור בארצות הברית מגביל את יצרני הבשר בשימוש ברפש הוורוד לרמות של לא יותר מ-15% עד 25% מהמוצר המוגמר לצרכן. בסדרת תחקירים בנושא שערך ערוץ הטלוויזיה ABC ושודרה בשנת 2012 נטען כי 70% ממוצרי הבשר הטחון הנמכרים בסופרמרקטים מכילים רפש ורוד.
טרם המצאתה של הטכנולוגיה ליצירתו, היו נתחי הבשר מהם מופק הרפש הוורוד פסולים למאכל אדם ושימשו כתוסף מזון לחיות משק וכבסיס למזון כלבים.
רצח נהל מרזוק

| --- | --- |

 תאריך:  27 ביוני 2023 
 מקום:  place Nelson-Mandela 
 קואורדינטות:  48°53′54″N 2°13′15″E﻿ / ﻿48.898388888889°N 2.2207777777778°E﻿ / 48.898388888889; 2.2207777777778
 סוג:  הריגת אדם, אלימות משטרתית 
 נשק:  אקדח 
 הרוגים:  1 
 פצועים:  0 
 מבצע:  Florian M. 
 מספר מפגעים:  1 
 he
 
רצח נהל מרזוק היה אירוע ירי ב-27 ביוני 2023 בו שוטר צרפתי ירה בנהל מרזוק, נער צרפתי בן 17 ממוצא אלג'ירי במחסום משטרתי בנאנטר, פריז, צרפת. הרשויות עצרו את השוטר בחשד ל"רצח מרצון בידי בעל סמכות". עם זאת, המשטרה הצרפתית טוענת כי מרזוק מוכר לרשויות, ביצע פשעים דומים בשבוע שלפני כן וב-2021.
האירוע

ב-27 ביוני 2023, בשעה 07:55 לערך, הבחינו שני שוטרים במכונית מרצדס עם לוחית רישום פולנית דוהרת לאורך נתיב אוטובוס בנאנטר, במחוז אוֹ-דֶה-סֶן, איל-דה-פרנס, לכיוון תחנת הרכבת. השוטרים עצרו את הנהג, נא'אל מרזוק, צעיר בן 17, צרפתי-אלג'יראי, שעבד כנהג משלוחים, ומוכר למשטרה בגין סירוב לציית ואף זומן לבית המשפט לנוער בספטמבר בגין אירוע כזה לבדיקת תנועה. נא'אל ניסה להימלט. שוטר ירה בו בשעה 8:16. שני הנוסעים ברכב נמלטו בשעה 8:19. מותו של מרזוק נקבע בשעה 9:15 בבוקר. בתחילה טענה המשטרה שהנער דהר לעבר השוטרים במטרה לפגוע בהם, אולם בצילומים שאומתו על ידי AFP, נראה קצין משטרה מדבר עם הנער וקצין נוסף מכוון את נשקו לעברו דרך החלון, ולאחר שזה ניסה להימלט מהם - ביצע בו ירי מטווח אפס.
בעקבות פרסום הצילומים נעצר השוטר בחשד להריגה. בהמשך מסר השוטר כי הוא התנצל בפני המשפחה, וכי הוא "הרוס בעקבות התקרית".
ב-30 ביוני 2023, בסרטון ברשת טען אחד מיושבי הרכב שבו נהג נא'אל, כי המכות שספג נא'אל מקת הרובה, הן אלה שגרמו לנא'אל לשחרר את דוושת הבלם, מה שגרם לרכב לנוע קדימה. גרסה זו שונה מזו שהציגה המשטרה ש"הנהג כיבה תחילה את המנוע, התניע מחדש את הרכב ואז עזב. ואז השתמש השוטר בנשקו". התובע הציבורי של נאנטר, פסקל פראצ'ה, פירט בנוסף במהלך מסיבת עיתונאים את סיפור המרדף הזה וציין כי הצעיר "מוכר לשירותי המשטרה".
המהומות בעקבות הרצח

סרטון המתעד את הירי במרזוק התפרסם באינטרנט. אימו קראה לצרפתים "למרוד למען בנה" בסרטון טיקטוק שיצא באותו היום. הסרטון הביא להפגנות שהסלימו לכדי התפרעויות נרחבות. מוסלמים בצרפת האשימו את המשטרה ומוסדות המדינה בגזענות ממסדית. סמלי מדינה, מבנים, בתי ספר, תחנות משטרה וחנויות הותקפו וחלקם אף נהרסו. מתפרעים ירו קליעים לעבר המשטרה, שיגרו זיקוקים, הציתו מכוניות, מקלטים, אוטובוסים, פחי אשפה ובית ספר למוזיקה. מעל ל-667 מפגינים נעצרו בשל הקשר שלהם להתפרעויות ונהרגו 2 מפגינים.
הערות שוליים

↑  Peter Allen, UK issues France travel warning as country is gripped by violence, Evening Standard, ‏2023-06-30 (באנגלית)
↑  Henley, Jon; Chrisafis, Angelique (2023-06-30). "France riots: hundreds arrested in fourth night of unrest as 45,000 police deployed". The Guardian (באנגלית בריטית). ISSN 0261-3077. נבדק ב-2023-07-01.
רובע הבילויים של טורונטו

| --- | --- |

 מידע
 עיר:  טורונטו
 מדינה:  קנדה קנדה
 שטח:  0.986 קמ"ר
 אוכלוסייה:  25,094 (2021)
 קואורדינטות:  43°38′50″N 79°23′13″W﻿ / ﻿43.6473°N 79.387°W﻿ / 43.6473; -79.387
 
 
רובע הבילויים של טורונטו (באנגלית: Toronto Entertainment District) הוא אזור במרכז העיר טורונטו שבקנדה. האזור נודע בשל אפשרויות הבילוי הרבות שבו, סצנת חיי הלילה שבו, והאטרקציות התרבותיות שבו.
אטרקציות התיירות הבולטות באזור כוללות בין היתר את מגדל התקשורת מגדל סי אן אשר בגובה 1,815 מטרים, אצטדיון רוג'רס סנטר המשמש כמגרש הביתי של קבוצת הבייסבול של טורונטו בלו ג'ייס וקבוצת הכדורגל של טורונטו ארגונאוטס, והיכל התהילה של ההוקי, שמוקדש להיסטוריה של ספורט ההוקי קרח. בנוסף האזור מכיל גם מוסדות בולטים של אמנויות הבמה, כולל תיאטרון אלכסנדרה המלכותי.
לרובע הבילויים של טורונטו סצנת חיי לילה מצליחה, עם ברים רבים, מועדוני לילה ומקומות בהם מתקיימים הופעות מוזיקליות. האזור מכיל גם מגוון מסעדות המגישות מאכלים ממטבחים מגוונים.
גלריית תמונות

אצטדיון רוג'רס סנטר
מגדל סי אן
רחוב קינג
רביעיית אמאר

| --- | --- |

רביעיית אמאר (1925) משמאל לימין: ליקו אמאר, רודולף הינדמית, פאול הינדמית & וולטר קספר
 מקום הקמה:  פרנקפורט 
 חברים
 המקורי: ליקו אמאר, פאול הינדמית, וולטר קספר, רוברט הינדמית
 
רביעיית המיתרים אמאר, הידועה גם בשם רביעיית אמאר-הינדמית, ובקיצור רביעיית אמאר (באנגלית: Amar Quartet) הייתה אנסמבל מוזיקלי שהוקם על ידי המלחין פול הינדמית ב-1921 בגרמניה והיה פעיל ברפרטואר הקלאסי והמודרני עד לפירוקו ב-1933 (בעיקר בשל עליית הנאצים לשלטון). הרביעייה בצעה שידורי רדיו רבים ומספר הקלטות.
הצוות בהרכבים שונים

כינור ראשון
ליקו אמאר (1921–1933)
כינור שני
וולטר קספר (Walter Caspar) (1921–1933)
ויולה
פאול הינדמית (1921–1929)
אריך קראק (Erich Kraack) (1929–1933)
צ'לוֹ
רודולף הינדמית (Rudolf Hindemith) (1921)
מאוריץ פרנק (אנ') (1922–1924)
רודולף הינדמית (1924–1927)
מאוריץ פרנק (1927–1933)
היסטוריה

משנת 1914 פאול הינדמית, בוגר קונסרבטוריון הוך בפרנקפורט אם מיין, אייש את הכינור השני ברביעיית רבנר של פרנקפורט, בראשות המורה שלו לכינור אדולף רבנר (אנ'). הוא המשיך לנגן ברביעיות במהלך המלחמה בזמן השירות הצבאי, ולאחר המלחמה אימץ את הוויולה. הוא כתב רביעיות מיתר ב-1915 (אופ 2) וב-1918 (אופ 10), ובשנת 1920 הפיק רביעיית מיתר (אופ 16) שהתקבלה להופעה בפסטיבל דונאואשינגן החדש ב-1921. עם זאת, גוסטב האומן (אנ'), מנהיג רביעיית האבמן, סירב לבצע את היצירה, ולכן הינדמית נאלץ להקים קבוצה שתנגן את הבכורה של יצירתו. הוא בחר באחיו הצעיר רודולף (חסיד היצירה) לצ'לן, וגייס את ליקו אמאר, בוגר האקדמיה למוזיקה ע"ש פרנץ ליסט בבודפשט והקונצרטמאסטר (כנר ראשי) של התזמורת הפילהרמונית של ברלין בשנים 1915–1920, ולאחר מכן של התיאטרון הלאומי של מנהיים, לכינור ראשון ואת וולטר קספר לכינור שני.
הכנר ליקו אמאר נזכר:
"זמן קצר לפני החגים [...] קיבלתי מברק מדונאואשינגן מהיינריך בורקארד, מנהל מוזיקלי לא מוכר לי. הוא הציע שאשתתף בפסטיבל המוזיקה הקרוב בדונאואשינגן, הראשון מסוגו, עם כנר אחר (וולטר קספר) ואבצע את הרביעייה של מלחין לגמרי לא מוכר לי בשם פאול הינדמית. קיבלתי את ההזמנה כמובן בהנאה. מבלי לדעת פרטים נוספים, נסעתי ליער השחור במהלך החגים וקיבלתי את החלקים של [...] רביעיית המיתרים, אופ. 16. לא הייתי טוען שהבנתי את סוג המוזיקה החדש הזה מקריאה ראשונה של הפרטיטורה, אבל אני זוכר היטב שמשהו מיוחד תפס אותי מהתווים האלה: אנרגיה וחיוניות שתפסתי באופן אינסטינקטיבי יותר מאשר במודע. הכי נדהמתי כשהגעתי לדונאואשינגן כפי שסוכם והתקבלתי על ידי שני צעירים, שלמעשה נראו כמו ילדים, בתחנת הרכבת. האחד היה פאול הינדמית והשני היה אחיו רודולף, שלקח על עצמו את תפקיד הצ'לו ברביעייה הזו. השניים האלה, שנראו כל כך רזים, השתלטו על המטען שלי – אני עדיין יכול לראות את זה לפניי – ונשאו אותו. [...] בשמונה ימים עשינו חזרות טובות מאוד על הרביעייה הזו, לפיה שני האחים הינדמית הוכיחו עצמם כשותפים מצטיינים ברביעייה. ההופעה הייתה – בקיצור – הצלחה רועמת".
בשנת 1922 הרביעייה הפכה קבועה והחלה לתת רסיטלים, תוך התמחות במוזיקה מודרנית, ועד מהרה הייתה עסוקה ביותר. רודולף הינדמית, שמצא את העבודה בסמכותו של אחיו מעצבנת, עזב והוחלף, אך חזר לתקופה שבמהלכה בוצעו הקלטות הרביעייה ונערכה הופעת הבכורה שלה בלונדון (בחסות ה-BBC) (דצמבר 1926). זמן קצר לאחר מכן עזב שוב לצמיתות. אנשי הקוורטט עם אמאר וקספר ככנרים והינדמית כנגן ויולה נותרו ללא שינוי עד עזיבתו של הינדמית באפריל 1929. אריך קראק הפך ליורשו של הינדמית ב-1929. הרביעייה התפרקה ב-1933.
רפרטואר

רביעיית אמאר ביצעה כ-500 קונצרטים מ-1921 עד 1933. הם ניגנו הן במטרופולינים הגדולים של גרמניה והן בעיירות פרובינציאליות רבות. עם נסיעות לדנמרק, אוסטריה, איטליה, הולנד, שווייץ וצ'כוסלובקיה, הקוורטט זכה למוניטין גם מעבר לגבולות גרמניה. במהלך החורף של 1927/28 ו-1928/29, ערך הקוורטט שני סיורי קונצרטים מורחבים לברית המועצות, במהלכם הצליח הינדמית להתרשם מהמוזיקה הרוסית של התקופה. הוא גם הכיר שם את דמיטרי שוסטקוביץ' בזמן הזה.
רביעיית אמאר הציגה בקונצרטים שלה רפרטואר נרחב ומגוון במיוחד, הכולל לא רק רביעיות כלי מיתר אלא גם יצירות של שילובי טריו, חמישייה או סקסטות. הם התרכזו בכוונה ביצירות שלא נחשבו ליצירות סטנדרטיות של מוזיקה קאמרית קלאסית ורומנטית. מסיבה זו, רביעיות של היידן ושל בטהובן נוגנו לעיתים רחוקות יחסית בתוכניות שלהם; במקום זאת ניגנה רביעיית אמאר יצירות של שומאן, ורדי ודבוז'אק. האנסמבל התפרסם במהירות בזכות הפרשנויות הפשוטות והברורות שלו לקלאסיקה.
רביעיית אמאר הייתה בעלת חשיבות עצומה בחיי הקונצרטים של שנות ה-20 הודות למחויבותה הבלתי נלאית למוזיקה עכשווית. העובדה שיצירותיו של פאול הינדמית עמדו במרכז המאמצים הללו אינה מפתיעה, לנוכח האיחוד האישי של מלחין ומפרש יצירות המלחין. אבל רביעיית אמאר הייתה מחויבת גם לביצוע יצירות של מלחינים אחרים. רביעיות כלי מיתר מאת בלה בארטוק, מקס באטינג, אלפרדו קאזלה, אלואיס הבה, פיליפ יארנאך (אנ'), ארנסט קרנק, מוריס ראוול, ארנולד שנברג, איגור סטרווינסקי, אנטון וברן ורבים אחרים נכללו בתוכניותיהם. מספר לא מבוטל של בכורות של יצירות עכשוויות ניתנה על ידי רביעיית אמאר.
סגנון הפרשנות

הפרשנויות למוזיקה העכשווית של רביעיית אמאר התקבלה בהתלהבות פה אחד בקרב מלחינים והמבקרים. אנטון וברן כתב לאלבן ברג מפסטיבל המוזיקה בזלצבורג ב-1922 על ביצוע רביעיית המיתרים שלו, אופ. 5 ורביעיית פי מינור של שנברג, אופ. 10 כדלקמן:
"אני לא צריך לספר לכם על האפקט המדהים של הרביעייה F-sharp minor. או אולי אני כן: כי זה היה אירוע נדיר מאוד. רביעיית אמאר-הינדמית ניגנה מצוין. מבחינת הרביעייה שלי: הופעה (של הינדמית) טובה מאוד. ממש התנגן כמו מוזיקה."
הקוורטט משך עניין מיוחד כשפירשו את יצירותיו של הינדמית עצמו. מבקר היה מוקסם ונדהם כשכתב את הדברים הבאים בנובמבר 1927 לאחר קונצרט בציריך:
"הינדמית כותב לוויולה שלו, הרביעייה שלו, כך שילכו בעקבותיו, רק שחלק הוויולה שלו לפעמים מתרוצץ דרך ההרכב כמו נחש וסוחף איתו הכל. התוצאה היא שהאמנים יכולים לבצע את היצירות שלהם בקצב שיעשה סחרחורת מבלי להקריב אף תו. לדוגמה, אם ניתן היה לבצע את הפרק הראשון של ‹שלישיית המיתרים› (אופ' 34) בצורה צנועה יותר, אפשר היה לראות שהיצירה דווקא די יפה".
הקלטות

רביעיית אמאר הקליטה עבור המותג פולידור רקורדס ועבור המותג פרלופון (Parlophone Records) :
באנגלית:
Paul Hindemith: String Quartet No.4, Op.22; World Premiere Recording 1925 (Polydor 66198/200)
Igor Stravinsky: Concertino for String Quartet; World Premiere Recording 1925 (Polydor 66201)
Ernst Krenek: String Quartet No.3, Op.20, 4th movement; World Premiere Recording 1925 (Polydor 66201)
Wolfgang Amadeus Mozart: String Quartet No.23 in F major, K.590; World Premiere Recording 1926 (Polydor 66416/18)
Wolfgang Amadeus Mozart: String Quartet No.16 in E-flat major, k.428, 4th movement; rec.1926 (Polydor 66416/18)
Giuseppe Verdi: String Quartet in E minor; World Premiere Recording 1926 (Polydor 66419/21)
Antonín Dvořák: String Quartet No.12 in F major, Op.96 "American", 4th movement; World Premiere Recording 1926 (Polydor 66419/21)
Paul Hindemith: String Quartet No.4, Op.22; rec.1926 (Polydor 66422/4)
Béla Bartók: String Quartet No.2, Op.17; World Premiere Recording 1926 (Polydor 66425/8)
Wolfgang Amadeus Mozart: String Quartet No.16 in E-flat major, k.428; rec.1927 (Polydor 66568/70)
Ludwig van Beethoven: String Quartet No.11 in F minor, Op.95 "Serious"; rec.1927 (Polydor 66571/4)
Paul Hindemith: String Trio No.1, Op.34, 1st & 2nd movement; World Premiere Recording 1927 (Polydor 66571/4)
Max Reger: String Trio No.1 in A minor, Op.77b; World Premiere Recording 1927 (Polydor 66575/7)
Wolfgang Amadeus Mozart: String Quartet No.15 in D minor, K.421, 3rd movement; rec.1928 (Parlophon P 9351)
Wolfgang Amadeus Mozart: String Quartet No.21 in D major, K.575, 2nd movement; rec.1928 (Parlophon P 9351).
בעברית:
פאול הינדמית: רביעיית מיתרים מס' 4, אופ' 22; הקלטת בכורה עולמית 1925 (פולידור 66198/200)
איגור סטרווינסקי : קונצ'רטינו לרביעיית כלי מיתר; הקלטת בכורה עולמית 1925 (פולידור 66201)
ארנסט קרנק : רביעיית מיתרים מס' 3, אופ' 20, פרק רביעי; הקלטת בכורה עולמית 1925 (פולידור 66201)
וולפגנג אמדאוס מוצרט : רביעיית מיתרים מס' 23 בפי מז'ור, K.590; הקלטת בכורה עולמית 1926 (פולידור 66416/18)
וולפגנג אמדאוס מוצרט: רביעיית מיתרים מס' 16 בדי מז'ור, ק.428, פרק רביעי; rec.1926 (פולידור 66416/18)
ג'וזפה ורדי : רביעיית כלי מיתר במי מינור; הקלטת בכורה עולמית 1926 (פולידור 66419/21)
אנטונין דבוז'אק : רביעיית מיתרים מס' 12 בפי מז'ור, אופ' 96 "אמריקאי", פרק רביעי; הקלטת בכורה עולמית 1926 (פולידור 66419/21)
פאול הינדמית: רביעיית מיתרים מס' 4, אופ' 22; rec.1926 (פולידור 66422/4)
בלה בארטוק : רביעיית מיתרים מס' 2, אופ' 17; הקלטת בכורה עולמית 1926 (פולידור 66425/8)
וולפגנג אמדאוס מוצרט: רביעיית מיתרים מס' 16 בדו מז'ור, כ.428; rec.1927 (פולידור 66568/70)
לודוויג ואן בטהובן : רביעיית מיתרים מס' 11 בפי מינור, אופ' 95 "רציני"; rec.1927 (פולידור 66571/4)
פול הינדמית: שלישיית מיתרים מס' 1, אופ' 34, פרק ראשון ושני; הקלטת בכורה עולמית 1927 (פולידור 66571/4)
מקס רגר : שלישיית מיתרים מס' 1 ברה מינור, אופ' 77b; הקלטת בכורה עולמית 1927 (פולידור 66575/7)
וולפגנג אמדאוס מוצרט: רביעיית מיתרים מס' 15 בדי מינור, K.421, פרק שלישי; rec.1928 (Parlophon P 9351)
וולפגנג אמדאוס מוצרט: רביעיית מיתרים מס' 21 בדי מז'ור, K.575, פרק 2; rec.1928 (Parlophon P 9351).
לקריאה נוספת

A. Eaglefield-Hull, A Dictionary of Modern Music and Musicians (Dent, London 1924).
RD Darrell, The Gramophone Shop Encyclopedia of Recorded Music (New York 1936).האנציקלופדיה של חנות גרמופון למוזיקה מוקלטת (ניו יורק 1936).
T. Potter, הקלטות רביעיית אמאר הוצאה מחדש (Arbiter Records 139), הערות שרוולים.
הערות שוליים

| --- | --- |
בקרת זהויות :  NLI: 987007337547805171  GND: 10336904-1  ISNI: 0000 0001 0789 4324  LCCN: no95051893  MusicBrainz: dcc62165-8eb5-4ba0-a02f-2b61cf285014  VIAF: 130485751   WorldCat (עם VIAF): 130485751 
תוכנית רביעיית אמאר
ריקרדו מונטוליבו

ריקרדו מונטוליבו (באיטלקית: Riccardo Montolivo; נולד ב-18 בינואר 1985) הוא כדורגלן עבר איטלקי בעמדת הקשר מרכזי ששיחק במילאן, פיורנטינה ובנבחרת איטליה.